Foto: minval.az Tojikiston ichki ishlar vaziri Ramazon Rahimzoda jurnalistlarga tojik militsiyasi xodimlarining bo‘y va vazn nisbatini me’yorga keltirishga buyruq berganini ma’lum qildi. Rahimzodaning aytishicha, ushbu buyruqni nazorat qilish maxsus komissiyaga yuklangan. "Men ikki oy avval militsiya xodimlari vaznini me’yorga keltirishga buyruq bergandim. Axir militsioner semirishni boshlasa, uning ishchanligi susayadi. Militsiya xodimi vazni bo‘y va vazn nisbati xalqaro jadvaliga mos kelishi kerak", deb aytdi Rahimzoda. Vazir huquq-tartibot muassasalari xodimi qanday optimal bo‘y va vaznga ega bo‘lishi kerakligiga aniqlik kiritmagan. Quyida militsiya xodimi qanday bo‘y va vaznga ega bo‘lishini bilish uchun yosh va bo‘yga mos keladigan optimal vazn nisbatlari jadvalini keltirdik.